23. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.161/130409 π.έ. της 11/23 Ιαν.  1974 (ΦΕΚ Β΄ 61) Περί λειτουργίας κλάδου εγγείων βελτιώσεων δια την Γεωπονίαν του Κύκλου Μεταπτυχιακών Σπουδών της Γεωπονικής και Δασολογικής Σχολής του Πανεπιστημίου Θεσσαλονίκης και περί των εν αυτώ διδασκομένων και εξεταζομένων μαθημάτων. Έχοντες υπ’ όψει: 1)Την παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962. 2)Την πρότασιν της Γεωπονικής και Δασολογικής Σχολής (συνεδρία 26.7.1973) και της Συγκλήτου (συνεδρία 12.12.1973) του Πανεπιστημίου Θεσσαλονίκης, αποφασίζομεν: Από του Ακαδημαϊκού έτους 1973-1974 δύναται να λειτουργήση ο κλάδος εγγείων βελτιώσεων δια την Γεωπονίαν του κύκλου Μεταπτυχιακών Σπουδών της Γεωπονικής και Δασολογικής Σχολής του Πανεπιστημίου Θεσσαλονίκης. Οι εγγραφόμενοι εις το Α΄ έτος Σπουδών του ανωτέρω κλάδου υποχρεούνται, όπως παρακολουθήσουν, εξετασθούν και ασκηθούν εις τα κάτωθι μαθήματα και επί τας σημειουμένας έναντι εκάστου ώρας (καθ’ εβδομάδα): Α΄ Έτος             Π.Δ. Α΄ Εξάμηνον 1.Ανώτερα Εφηρμοσμένα Μαθηματικά Ι           3   2 2.Προκεχωρημένη Υδραυλική Ι Κλειστών Αγωγών              3   3.Προκεχωρημένη Υδρολογία Ι Επιφανειακών Υδάτων             3   4.Αρδεύσεις             3   2 5.Αριθμητική Ανάλυσις και Προγραμματισμός             2   1 Β΄ Εξάμηνον 1.Ανώτερα Εφηρμοσμένα Μαθηματικά ΙΙ          3   2 2.Προκεχωρημένη Υδραυλική ΙΙ Ανοικτών Αγωγών             3   3.Προκεχωρημένη Υδρολογία ΙΙ Κίνησις Φερτών Υλών              3   4.Συστήματα Αρδεύσεων             3   1 5.Γεωργική Μηχανολογία (Αντλίαι-Χωματουργικά Μηχανήματα)             3   1 Η παρούσα δημοσιευθήτω δια της Εφημερίδος της Κυβερνήσεως. 